Giyotin namey xo Revolusyonê Fransızi ra piya şınasno. Cı ra ver, qıta Ewropa de zaf serran aletê zey giyotini est biy, hema Fransızan eno alet diyo, icad kerdo u key inan merdım darde kerdêne eno alet gureyo, aleto standard biyo. Alet, namey xo mucidê xo Joseph-Ignace Guillotin ra gêno. Guillotin yew doktor biyo, zemanê xo de zi ezay meclısi zi biyo. O cezanê idami infazkerdışi rê yew makine vırazeno. Ğeyretê cı oyo ki aleto ""nerm"" u recimê kıhan ra dıma cezay modern u revolusyoniste biyaro heruna cı. Fransa miyan de giyotin ra ver merdımê ke asilê, ê be şımşêri ya zi be torzini ameyêne idamkerdış. Teberê enê şekıli de yew zi dardekerdış zi metodo bin biyo. Yew zi vêşnayış ya zi rayê decıni est biy ke merdımi idam bê. Fransa de heta hukmatê Fransa giyotin hewa da, aleto resmi mendo.